  Майя Бывальцева 1-тӥ тулыспалысен Можгаысь кар автобусын ветлон дунэз «Удмуртавтотранс» 15 манетозь кулэстоз, со понна адями транспорт яке банк картая тыриськыны кулэ. Со сярысь огазеяськонлэн пресс-службаез ивортэ. Картая тыриськыса, пассажиръёс 40 процент пала шыръялозы, али Можгаын автобусэн мынон-ветлон 24 манет усе. Кызьы верамын ивортонын, таӵе эскерон Приволжск федерал округ понна аспӧртэм луэ, угось кунысь каръёсын тросаз транспорт сӧзнэтъёсын коньдонэн но картаен тыриськонлэн пӧртэмлыкез 5-20 процент луэ. Кулэстэм дунын быдэс тулыспал ӵоже ветлыны луоз. <…> Можгаын автобусэн мынӥсь-ветлӥсьёслэн лыдзы йылӥз но соос электрон амалэн тыриськонэз мыло-кыдо кутӥзы ке, акция южтолэзе но азьланьтӥськоз «Удмртавтотранс» огазеяськонлэн пресс-службаезПусъемын, «Удмуртавтотранс» Можгаысь 10 кар маршрутъёсын ужа. Котькуд нунал автобусэн 8 сюрслэсь трос адями ветлэ. «Электрон кошелёк» тарифен «Стриж» транспорт картаез Можгаын Фалалеев урамысь 13 номеро юртын (Удмуртавтотранс, АТП) басьтыны луэ. Отчы коньдон поныса, ачиз карта дунтэк сётӥське. Нялтас вераса, соин Удмуртиысь мукет каръёсын но огазеяськонлэн маршрутъёсаз, озьы ик Ижкарысь «ИПОПАТ» но «ИжГЭТ» предприятиослэн маршрутъёсазы тыриськыны луэ.  Тегъёс: Мерлык Можга Автобус дунъёснотарифъёс Удмуртия  